Serie A 2014/2015.
Serie A 2014/15. je bila 113. sezona od osnivanja prve nogometne lige Italije, odnosno 83 sezona Serie A. Sezona je počela 30. augusta 2014. a završila 31. maja 2015 godine. Juventus je osvojio prvenstvo 31. put u svojoj historiji. Roma kao drugoplasirana ekipa je stekla pravo igranja u grupnoj fazi Lige prvaka 2015/16., dok je trećeplasirani Lazio obezbjedio učešće u baražu za Ligu prvaka 2015/16. Četvrtoplasirana ekipa prvenstva Fiorentina, kao i petoplasirani Napoli su osigurali igranje u grupnoj fazi Evropske lige 2015/16. dok je Sampdoria kao sedmoplasirana ekipa lige osigurala učešće u trećem krugu kvalifikacija za Evropsku ligu 2015/16. Šestoplasirana ekipa prvenstva Genoa zbog nedobijanja UEFA-ine licence neće nastupiti u Evropskoj ligi. Iz lige su ispali Cesena, Parma i Cagliari. Najbolji strijelci Serie A 2014/15. su bili Luca Toni i Mauro Icardi sa 22 postignuta gola.